കൊടകര കുഴല്പ്പണം ബിജെപി തെരഞ്ഞെടുപ്പിന് വേണ്ടി എത്തിച്ചതെന്ന് മുഖ്യമന്ത്രി നിയമസഭയില് കൊടകര കുഴല്പ്പണം ബിജെപി പ്രവര്ത്തകര് തെരഞ്ഞെടുപ്പിന് വേണ്ടി എത്തിച്ചതാണെന്ന് മുഖ്യമന്ത്രി പിണറായി വിജയന്. കൊടകര കേസില് നാലാം പ്രതി ബിജെപി പ്രവര്ത്തകനാണ്. പണം എത്തിച്ച ധര്മരാജനും ബിജെപി പ്രവര്ത്തകനാണെന്നും മുഖ്യമന്ത്രി നിയമസഭയില് പറഞ്ഞു കൊടകര കേസുമായി ബന്ധപ്പെട്ട് റോജി എം ജോണ് നല്കിയ അടിയന്തര പ്രമേയ നോട്ടീസിന് മറുപടി നല്കുകയായിരുന്നു മുഖ്യമന്ത്രി. ബിജെപി ആലപ്പുഴ ജില്ലാ ട്രഷററെ എത്തിക്കാനാണ് കുഴല്പ്പണം എത്തിച്ചത്. കെ സുരേന്ദ്രനടക്കം 206 സാക്ഷികള് കേസിലുണ്ട്. 21 പ്രതികള് അറസ്റ്റിലായി പണത്തിന്റെ ഉത്ഭവം അടക്കമുള്ള കാര്യങ്ങള് ഇതുവരെ പുറത്തുവന്നിട്ടില്ല. അതിനാല് കേസ് കേന്ദ്ര ഏജന്സികള്ക്ക് കൈമാറണമെന്ന് റോജി എം ജോണ് ആവശ്യപ്പെട്ടു.